מירצ'ה פטרו סיון

מירצ'ה פטרו ג. סיון (ברומנית: Mircea Petru G.Sion,  1992-1917), היה משפטן רומני, חסיד אומות העולם מהעיר יאשי, רומניה.

ביוגרפיה

בן למשפחה מן האצולה הרומנית, מירצ'ה פטרו סיון התחבר אל הקהילה היהודית ביאשי בתקופה בה למד משפטים באוניברסיטת יאשי. בימי שלטון תנועת הלגיונרים הוא נעצר על ידי המשטרה והוכה משום שהסתיר שני יהודים. למרות מאסרו, הודות לכישוריו המשפטיים הוא מונה לשופט בבית דין צבאי. מירצ'ה פטרו סיון השתמש בתפקידו זה כדי להקל על יהודים ואף שחרר כמה יהודים ממחנות עבודה.

החל משלהי שנת 1941 שימש כיועץ משפטי של הקהילה היהודית של יאשי, תפקיד שמילא ללא קבלת שכר. במסגרת תפקידו הוא חיפש ואיתר יהודים שנעצרו או נעלמו והגן עליהם בבתי דין צבאיים.

הוא הסתיר כ-15 יהודים בביתו שביאשי ובחווה הכפרית של משפחתו.

בשנת 1986 הוכר מירצ'ה פטרו סיון כחסיד אומות העולם, ושמו נחקק בגן חסידי אומות העולם של יד ושם.
מירצ'ה פטרו סיון נמנה עם מייסדי המועדון רוטרי ברומניה.
הוא נפטר בשנת 1992 ולפי צוואתו גופתו נשרפה.

קישורים חיצוניים 
 סיפורים אודות חסידי אומות העולם
 
 רומנים מפורסמים שגופתם נשרפה לפי רצונם האחרון - באתר Amurg

רומנים חסידי אומות העולם
מצילים בשואה: רומניה
פרעות יאשי
אצולה רומנית
אישים שגווייתם נשרפה
רומנים שנולדו ב-1917
רומנים שנפטרו ב-1992